Plathoender-pastei | SARIE
Plathoender-pastei	deur Herman Lensing
Dié resep is uit lui-kook gebore toe ek hoender vir ’n pastei gaargemaak het. Pleks van die hoender te ontbeen, bedek ek dit toe sommer net so aan die been met deeg en bak dit verder.
• hand vol sagte kruie, fyngekap (tiemie, origanum, koljander)
• 2 x 100 g-velle blaardeeg (boks = 400 g)
• 40 g (45 ml) kanola-olie
• 1 x 340 g-pakkie aspersies, gedompel in kookwater
Verhit oond tot 180 °C. Plaas jogurt, kruie, sap en skil van suurlemoene, brandrissies en ingelegde suurlemoene in voedselverwerker. Puree by hoë spoed tot gladde mengsel. gebruik kombuisskêr en sny die rugbeen van die hoenders uit. Draai hoenders om en druk plat met jou handpalm – in engels noem jy dit spatchcock. Plaas plat hoenders in oondbraaipan en geur goed met sout en peper. Gooi jogurtmengsel oor en maak pan toe met tinfoelie. Bak 60 minute, haal uit oond en laat effens afkoel. Plaas velle blaardeeg bo-op gaar hoenders en druk stewig vas oor die hoenders. Sny liggies met mes op die oppervlak van die deeg en verf met geklitste eier. Bak nog 20 minute of tot goudbruin en bros. verhit kanola-olie tot warm in groot braaipan en roerbraai aspersies 5 minute. geur goed. Sit gaar hoender voor met pansous en gebraaide aspersies.